सुवर्णरेखा के किनारे अवैध शराब भट्ठियों को पुलिस ने किया ध्वस्त
सिटी रिपोर्टर | जमशेदपुर/मुसाबनी
अमाईनगरगांव के सुवर्णरेखा नदी किनारे पर संचालित अवैध शराब भट्ठियों को पुलिस ने रविवार को ध्वस्त कर दिया। सूचना पर छापामारी अभियान चलाया गया था। पुलिस को देख शराब बना रहे लोग नाव से नदी पार कर घाटशिला की और भाग गए। पुलिस ने मौके से तैयार अवैध शराब के अलावा भारी मात्रा में महुआ बरामद किया। लगभग 100 मिट्टी के बर्तन में महुआ को सड़ने के लिए नदी किनारे मिट्टी के अंदर गाड़ कर रखा गया था। चौकीदार और जवानों ने कुदाल से खोद कर सभी हांड़ी को बहार निकाला। महुआ को जवानों ने वहीं नष्ट कर दिया। जवानों ने कई शराब बनाने वाली भट्ठी को भी तोड़ कर तहस-नहस कर दिया। पुलिस ने जब नदी किनारे में प्रवेश किया तो दूर से ही शराब माफिया नदी का फायदा उठा फरार हो गए। पुलिस ने शराब भट्ठियों को ध्वस्त कर चुलाई शराब महुआ को नष्ट कर दिया।
अवैध महुआ शराब की भट्ठियों को ध्वस्त करते थाना प्रभारी सुरेश लिंडा अन्य जवान।
छापेमारी दल में ये शामिल थे
अमाईनगरघाट पर अवैध महुआ शराब को ध्वस्त करने हेतु थाना प्रभारी सुरेश लिंडा द्वारा गठित छापेमारी दल में एएसआई अशोक कुमार,छोटे लाल मुर्मू, हवलदार विनय शंकर तिवारी,जवान मुकेश कुमार झा,विनय कुमार सिंह,साधु चरण गोप, बुधन सिंह सवैया, चौकीदार विजय पातर, रुद्रो पातर, उत्तम कर्मकार, विश्वजीत भकत आदि शामिल थे।
hin_Deva mai_Deva hin_Deva hin_Deva hin_Deva bho_Deva